
ASOCIACIJŲ ĮSTATYMO NR. IX-1969
8 STRAIPSNIO PAKEITIMO ĮSTATYMO PROJEKTO


1. Įstatymo projekto rengimą paskatinusios priežastys, parengto projekto tikslai ir uždaviniai

Lietuvos Respublikos asociacijų įstatymo Nr. IX-1969 (toliau – įstatymas) 8 straipsnio pakeitimo įstatymo projekto (toliau – įstatymo projektas) parengimą paskatino siekis grąžinti iki 2010 metų buvusią asociacijų laisvę steigimo dokumentuose numatyti tokią atstovavimo tvarką visuotiniame narių susirinkime, kokia yra reikalinga atskiroms asociacijoms. 
2010 m. priimant įstatymo pakeitimus, buvo įsigilinta į vienos verslo asociacijos „Linava“ konkrečią situaciją ir neatsižvelgta į tai, kad Lietuvoje veikia daugybė kitų labai skirtingų asociacijų. Šios organizacijos skiriasi ne tik savo įvairia vykdoma veikla, tačiau ir vienijamų narių skaičiumi bei organizacijų vidine struktūra. Iki minėtų pakeitimų, asociacijoms įstatymas numatė galimybę steigimo dokumentuose detalizuoti visuotinio narių susirinkimo tvarką. Tačiau priėmus pakeitimus, didelė dalis gausių arba nestandartinę struktūrą turinčių asociacijų atsidūrė aklavietėje. Jų steigimo dokumentuose numatyta visuotinio narių susirinkimo tvarka tapo prieštaraujanti įstatymui, nes įstatymas uždraudė įstatuose numatyti organizacijai reikalingą alternatyvą. Tokios galimybės panaikinimas suvaržė asociacijų laisvę ir sukėlė asociacijoms valdymo iššūkių. 

2. Įstatymų projektų iniciatoriai (institucija, asmenys ar piliečių įgalioti atstovai) ir rengėjai
Įstatymo rengėjai – įstatymo projektą, jo lyginamąjį variantą ir šį aiškinamąjį raštą pasirašę Seimo nariai.

3. Kaip šiuo metu yra reguliuojami įstatymo projekte aptarti teisiniai santykiai
Pagal šiuo metu galiojantį įstatymą, jeigu asociacijos įstatuose numatytas kitas visas ar dalį visuotinio narių susirinkimo teisių turintis organas (konferencija, suvažiavimas, kongresas, asamblėja ar kt.), kai šis organas priima sprendimus, kiekvienas asociacijos nariams atstovaujantis asmuo turi tiek balsų, keliems asociacijos nariams jis atstovauja. Nėra numatyta galimybė įstatuose nustatyti kitaip, tad nėra atsižvelgiama į asociacijų įvairovę ir galima daryti išvadą, kad įstatymu yra ribojamas asociacijų veikimas.

4. Kokios siūlomos naujos teisinio reguliavimo nuostatos ir kokių teigiamų rezultatų laukiama
Įstatymo projektu siūloma numatyti, kad jeigu asociacijos įstatuose numatytas kitas visas ar dalį visuotinio narių susirinkimo teisių turintis organas (konferencija, suvažiavimas, kongresas, asamblėja ar kt.), kai šis organas priima sprendimus, kiekvienas asociacijos nariams atstovaujantis asmuo turi tiek balsų, keliems asociacijos nariams jis atstovauja, jeigu asociacijos įstatai nenustato kitaip. Priėmus šį pakeitimą bus užtikrintas asociacijų laisvės principas, o teisinė aplinka geriau atitiks asociacijų poreikius. 

5. Numatomo teisinio reguliavimo poveikio vertinimo rezultatai, galimos neigiamos priimtų įstatymų pasekmės ir kokių priemonių reikėtų imtis, kad tokių pasekmių būtų išvengta
Teisinio reguliavimo neigiamų pasekmių nenumatoma. 
6. Kokią įtaką priimti įstatymai turės kriminogeninei situacijai, korupcijai
Priimti įstatymai neturės įtakos kriminogeninei situacijai ir korupcijai.
	7. Kaip įstatymų įgyvendinimas atsilieps verslo sąlygoms ir jo plėtrai
Priimti įstatymai neturės įtakos verslo sąlygoms ir verslo plėtrai.
8. Įstatymų inkorporavimas į teisinę sistemą, kokius teisės aktus būtina priimti, kokius galiojančius teisės aktus reikia pakeisti ar pripažinti netekusiais galios
Priėmus įstatymo pakeitimo projektą nereikės jokių papildomų teisės aktų, jų pakeitimo ar pripažinimo netekusiais galios.
9. Ar įstatymų projektai parengti laikantis Lietuvos Respublikos valstybinės kalbos, Teisėkūros pagrindų įstatymų reikalavimų, o įstatymų projektų sąvokos ir jas įvardijantys terminai įvertinti Terminų banko įstatymo ir jo įgyvendinamųjų teisės aktų nustatyta tvarka
Įstatymų projektai parengti laikantis Valstybinės kalbos, Teisėkūros pagrindų įstatymų reikalavimų ir bendrinės kalbos normų. 
10. Ar įstatymų projektai atitinka Žmogaus teisių ir pagrindinių laisvių apsaugos konvencijos nuostatas ir Europos Sąjungos dokumentus
Įstatymų projektai neprieštarauja Žmogaus teisių ir pagrindinių laisvių apsaugos konvencijai bei Europos Sąjungos dokumentams.
11. Jeigu įstatymams įgyvendinti reikia įgyvendinamųjų teisės aktų, – kas ir kada juos turėtų priimti
Įgyvendinamųjų teisės aktų priimti nereikia.

Įstatymo projektui įgyvendinti biudžeto lėšų nereikės.
13. Įstatymo projektui rengimo metu gauti specialistų vertinimai ir išvados
Rengiant įstatymo projektą specialistų vertinimų negauta.
14. Įstatymo projekto reikšminiai žodžiai
Įstatymo projekto reikšminiai žodžiai „asociacija“, „atstovavimo tvarka”, „įstatai“.
15. Kiti, iniciatorių nuomone, reikalingi pagrindimai ir paaiškinimai
Nėra. 

